./data/phi0914/phi00140/phi0914.phi00140.perseus-lat1.xml
Titus Livius (Livy)
praeferuntur primo agmini arma       insignia omnium ab ultima origine Macedoniae regum, deinde rex ipse cum liberis       sequitur,  proxima est regia cohors custodesque       corporis, postremum agmen Macedonum cetera multitudo claudit   latera regis duo filii iuvenes       cingebant, Perseus iam tricesimum annum agens, Demetrius quinquennio minor,       medio iuven tae robore ille, hic flore, fortunati patris matura suboles, si mens            sana esset   mos erat lustrationis       sacro peracto decurrere exercitum et divisas bifariam duas acies concurrere ad       simulacrum pugnae   regii iuvenes duces ei       ludicro certamini dati; ceterum non imago fuit pugnae, sed tamquam de regno       dimicaretur, ita concurrerunt, multaque vulnera rudibus facta, nec praeter       ferrum quicquam defuit ad iustam belli speciem   pars ea, quae sub Demetrio erat, longe superior fuit  id aegre patiente       Perseo laetari prudentes amici eius, eamque rem ipsam dicere praebituram causam       criminandi iuvenis   convivium eo die sodalium, qui simul       decurrerant, uterque habuit, cum vocatus ad cenam ab Demetrio Perseus negasset             festo die invitatio benigna et hilaritas       iuvenalis utrosque in vinum traxit         commemoratio ibi certaminis ludicri et iocosa dicta in adversarios, ita ut ne       ipsis quidem ducibus abstineretur, iactabantur   ad has excipiendas voces speculator ex convivis Persei missus cum incautior       obversaretur, exceptus a iuvenibus forte triclinio egressis male mulcatur             huius rei ignarus  Demetrius ”quin comisatum “inquit” ad fratrem imus et iram eius, si qua       ex certamine residet, simplicitate et hilaritate nostra lenimus?  “ omnes ire se conclamarunt praeter eos, qui       speculatoris ab se pulsati praesentem ultionem metuebant  cum eos quoque       Demetrius traheret, ferrum veste abdiderunt, quo se tutari, si qua vis fieret,       possent   nihil occulti esse in intestina       discordia potest  utraque domus speculatorum et proditorum plena erat        praecucurrit index ad Persea ferro subcinctos nuntians cum Demetrio quattuor       adulescentes venire   etsi causa adparebat—nam       ab iis pulsatum convivam suum audierat—,infamandae rei causa ianuam obserari       iubet et ex parte superiore aedium versisque in viam fenestris comisatores,       tamquam ad caedem suam venientes, aditu ianuae arcet   Demetrius per vinum, quod excluderetur, paulisper vociferatus in       convivium redit, totius rei ignarus